Kurzus kódja: BBN-ETI-101.05	
Kurzus megnevezése: Van-e az embernek természete?	
Kurzus megnevezése angolul: Do humans have nature?	
Kurzus előadója: Réz Anna	
Az oktatás módja: jelenléti	

Oktatás célja: Az előadássorozat a következő témakörökbe kíván bevezetést nyújtani olyan interdiszciplináris keretben, amely a filozófiai problémákat a pszichológia, és a szociológia kortárs elméleteivel egészíti ki. Témakörök: 1. Indítékok és következmények – a normatív etika alapjai 2. Erkölcsi erény 3. Egoizmus és altruizmus 4. Szabad akarat és erkölcsi felelősség 5. Szerelem és undor	

Tantárgy tartalma: A filozófiai gondolkodásnak mindig kitüntetett tárgya volt az ember. Mindig fontos kutatási témája volt az a kérdés, létezik-e valamilyen alapvető emberi természet, melyek a legfontosabb sajátosságai, mennyire változtatható meg, és hogyan befolyásolja az emberi gondolkodást és cselekvést. Különösen az etika és a politikai filozófia nem nélkülözheti az antropológiai megalapozást, de Hume szerint minden filozófiai diszciplínának az emberi természet ismeretén kell alapulnia. A kurzus az etika, metaetika és erkölcspszichológia néhány nagy témájába nyújt bevezetést, a kurrens társadalomtudományos eredmények bevonásával. Alapozó előadás	

Számonkérési és értékelési rendszere: 

A kurzus öt témaköréhez tartozó öt feladat közül kettőt kell teljesíteni.

Feladatok témakörönként:
Indítékok és következmények
Feladat: Szóbeli vitafeladat, amelyben a vizsgázók valamelyik nagy normatív etikai rendszer képviselőjeként pro vagy kontra érvelnek az alábbi társadalmi kérdések valamelyikében:
-	Abortusz
-	Gyerekvállalás
-	Pornográfia
Erény
Feladat: Online kvíz a feladott szövegekből és a hozzájuk kapcsolódó oktatási anyagokból.
Szabad akarat
Feladat: Online kvíz a feladott szövegekből és a hozzájuk kapcsolódó oktatási anyagokból.
Egoizmus és altruizmus
Feladat: Online kvíz a feladott szövegekből és a hozzájuk kapcsolódó oktatási anyagokból.
Szeretet/szerelem és undor
Feladat: A feladott szövegek és oktatási segédanyagok segítségével (nem kell mindegyiket felhasználni!) elemezzen egy tetszőleges műalkotást (lehet film, regény, vers, sorozat, dal, zenemű, képzőművészeti alkotás stb.), amely valamilyen módon kötődik a szeretethez vagy az undorhoz!
Terjedelem: 8-10 000 leütés		

Olvasmánylista

1. Indítékok és következmények
Olvasmányok: 
Michael Sandel: Mi igazságos… és mi nem? Ford.: Felcsuti Péter. Corvina Kiadó, Budapest, 2012.
-	1. fejezet: A helyes dolog cselekvése (15-46. o.)
-	2. fejezet: A legnagyobb boldogság elve (47-75. o.)
-	5. fejezet: A motiváció a lényeg (126-166. o.)
2. Erény
Olvasmányok:
Arisztotelész: Nikomakhoszi Etika, I-II. könyv. Fordította: Simon Attila. Atlantisz Kiadó, 2023, 43-108. o. 
Nemes László: Szituáció, erény és lelemény: Az erkölcsi felelősség kérdése egykor és ma. Magyar Filozófiai Szemle. 2012 (56) 3. 65-81. o.
3. Szabad akarat
Olvasmányok:
Derk Pereboom: Determinizmus al dente. Fordította: Bárány Tibor. In Réz Anna (szerk.): Vétkek és választások. A felelősség elméletei. Gondolat 2013, 80-115. o.
Thomas Nagel: Morális szerencse. (1975.) In Réz Anna (szerk.): Vétkek és választások. A felelősség elméletei. Gondolat Kiadó, 2013, Budapest, 358-374. o.
4. Egoizmus és altruizmus
Olvasmányok:
Joseph Butler: Az emberi természetről, avagy az ember, mint erkölcsileg cselekvő alany. In: Márkus György (vál.): Brit moralisták a XVIII. században, Gondolat 1977, 251-308. o. 
Elster, Jon: A társadalom fogaskerekei (részlet). Fordította: Helmich Zoltán, Szántó Zoltán. Osiris/Századvég, Budapest, 2001.
Hobbes, Thomas: Leviatán, 13. fejezet, Budapest, Magyar Helikon 1970, 106-110. o.
5. Szeretet/szerelem és undor
Olvasmányok:
Ronald de Sousa: Szerelem és ésszerű indokok. In Szenvedély, szerelem, narrációk. ELTE Eötvös Kiadó, Budapest, 2014, 63-87. o.
Harry G. Frankfurt: Autonómia, szükségszerűség, szeretet. (1999.) Café Bábel 2005, 51. szám, 55-62. o.
Martha Nussbaum: Az undor mint politikai tényező. Café Bábel 2010, 63. szám, 39-48. o.